ΓΡΑΠΤΗ ΕΡΩΤΗΣΗ E-3035/98

υποβολή: Jan Mulder (ELDR) προς την Επιτροπή

(8 Οκτωβρίου 1998)

Θέμα: Εισαγωγή ανθέων από τις χώρες της Λατινικής Αμερικής

Απαντώντας στις ερωτήσεις του υπογράφοντος (Ε-0901/97(1) και Ε-1762/97(2)) σχετικα'με την εισαγωγή ανθέων από τις χώρες της Λατινικής Αμερικής, η Επιτροπή δήλωσε ότι παρακολουθεί από κοντά τις εξελίξεις στον τομέα της εξαγωγής ανθένων και φυτών προς την Κοινότητα.

1. Μπορεί η Επιτροπή να παράσχει ακριβείς αριθμούς όσον αφορά την εξαγωγή ανθέων και φυτών από τις χώρες της Λατινικής Αμερικής προς την Κοινότητα για την περίοδο 1991-1998;

2. Μπορεί η Επιτροπή να ανακοινώσει εάν και σε ποιό βαθμό οι εξαγωγικές ροές προς την ΕΕ θα αυξηθούν επιπλέον λόγω της κρίσης στην Ρωσία και την Ασία;

3. Μήπως η Επιτροπή έχει ήδη εξετάσει το ενδεχόμενο να λάβει μέτρα σύμφωνα με τα καθορισμένα στο άρθρο 14 και το παράρτημα ΙV, κεφάλαιο 6 του κανονισμού 1256/96(3);

4. Μπορεί η Επιτροπή να ανακοινώσει ποιά είναι τα αποτελέσματα της αξιολόγησης, την οποία αναφέρει στην απάντησή της σχετικά με την 1η ερώτηση του υπογράφοντος, όπου αποδίδει ιδιαίτερη προσοχή στην μείωση της παραγωγής ναρκωτικών χάριν στις αυξανόμενες δυνατότητες εξαγωγής ανθέων;

Απάντηση του κυρίουMarín εξ ονόματος της Επιτροπής

(9 Νοεμβρίου 1998)

1. Οι στατιστικές για τα έτη 1991-1997 που αφορούν τις εισαγωγές ανθέων και φυτών στην Κοινότητα (θέσεις 0601 ως 0604 της συνδυασμένης ονοματολογίας (ΣΟ)), καταγωγής χωρών της Λατινικής Αμερικής, καθώς και οι συνολικές εισαγωγές από τις τρίτες χώρες έχουν αποσταλεί απέυθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

2. Μολονότι οι στατιστικές υποδηλώνουν μια ορισμένη αύξηση των εξαγωγών των τρίτων χωρών κατά το 1997 σε σύγκριση με το 1996, η αύξηση αυτή δεν προκύπτει αναγκαστικά από την κρίση στη Ρωσία και την Ασία.

3. Το άρθρο 14 του κανονισμού (ΕΚ) 1256/96 του Συμβουλίου, της 20ης Ιουνίου 1996, προβλέπει ότι αν ένα προϊόν που κατάγεται από χώρες ή επικράτειες που αναφέρονται στο παράρτημα III εισάγεται υπό τέτοιες προϋποθέσεις ώστε να προκαλούνται ή να απειλείται ότι θα προκληθούν σοβαρές δυσκολίες στους κοινοτικούς παραγωγούς παρόμοιων προϊόντων ή άμεσα ανταγωνιστικών προϊόντων, τότε οι δασμοί του κοινού τελωνειακού δασμολογίου μπορούν ανά πάσα στιγμή να αποκατασταθούν για το προϊόν αυτό με αίτηση ενός κράτους μέλους ή με πρωτοβουλία της Επιτροπής.

Για τα κομμένα άνθη, του κωδικού ΣΟ 0603, καταγωγής των χωρών που αναφέρθηκαν στο παράρτημα V, οι προϋποθέσεις που καθορίζονται στο άρθρο 14 παράγραφος 1 θεωρείται ότι συγκεντρώνονται όταν, μέσα σ'ένα οποιοδήποτε έτος, οι ποσότητες που έχουν τεθεί σε ελεύθερη κυκλοφορία με προτιμησιακό όφελος ξεπερνούν τον όγκο των εισαγωγών καταγωγής μιας από τις χώρες αυτές προς την Κοινότητα, αντιστοιχώντας στον ενδιάμεσο αριθμό μεταξύ της πιο αυξημένης ποσότητας και της μέσης ποσότητας των τεσσάρων τελευταίων ετών, για τις οποίες διαθέτουμε στατιστικές.

Η εφαρμογή του άρθρου 14 για τα προϊόντα του κεφαλαίου 6 της συνδυασμένης ονοματολογίας δεν είχε προς το παρόν εκτελεσθεί από την Επιτροπή, αλλά και δεν είχε αποτελέσει αντικείμενο καμιάς αίτησης κράτους μέλους.

4. Οι εκθέσεις(4) σχετικά, αφένός, με την αξιολόγηση της καταπολέμησης των ναρκωτικών από τις δικαιούχες χώρες και, αφέτέρου, με την ανάλυση των οικονομικών και των κοινωνικών αποτελεσμάτων του ειδικού καθεστώτος, καταλήγούν στην ανάγκη του ειδικού καθεστώτος για τα ναρκωτικά. Πράγματι, αποτελεί ένα χρήσιμο όργανο στήριξης των προσπαθειών των χωρών που δικαιούνται να μειώσουν την εξάρτησή τους σε σχέση προς την οικονομία των ναρκωτικών, και να σταθεροποιήσουν τις οικονομικές και κοινωνικές τους δομές και τους θεσμούς τους που εγγυούνται το κράτος δικαίου. Εντούτοις, οι στόχοι του ειδικού καθεστώτος που καθορίζονται με τον τρόπο αυτό δεν είχαν ακόμα προς το παρόν αποδειχθεί ότι είχαν επαρκώς επιτευχθεί. Η ακραία δυσκολία του έργου αυτού, η εμμονή της ανεπάρκειας και η ανάγκη συμπληρωματικών προόδων δικαιολογούν την επιθυμία της Κοινότητας να συνεχίσει στην οδό της στήριξης του αγώνα των χωρών της κοινότητας των Άνδεων και της Κεντρικής Αμερικής κατά των ναρκωτικών με το τέχνασμα του ειδικού καθεστώτος του ΣΓΠ (σύστημα γενικευμένων δασμολογικών προτιμήσεων), το οποίο, σε κάθε περίπτωση, θα αποτελέσει αντικείμενο συνολικής επανεξέτασης κατά την εκπνοή της δεκαετούς περιόδου (2004), όπως εξάλλου και όλες οι άλλες πλευρές του προγράμματος.

(1) ΕΕ C 373 της 9.12.1997, σελ. 37.

(2) ΕΕ C 21 της 22.1.1998, σελ. 92.

(3) ΕΕ L 160 της 29.6.1996, σελ. 64.

(4) Οι εκθέσεις αυτές θα υποβληθούν στην επιτροπή των γενικευμένων προτιμήσεων σύμφωνα με τη διαδικασία που αναφέρεται στο άρθρο 18 παράγραφος 3 του κανονισμού (ΕΚ) 3281/94 κατά τη διάρκεια της συνεδρίασης της 10.11.1998 - ΕΕ L 348 της 31.12.1994.